Урысей чемпионатым зыхуагъэхьэзыр
Карачаевск и «Саулукъ» стадионым иджы япэу щекIуэкIащ бгырыпх бэнэкIэмкIэ дунейпсо зэхьэзэхуэ. КъШР-м и Iэтащхьэ Темрезов Рашид и саугъэтым щIэбэнащ спортсмени 100-м нэблагъэ.
Абыхэм ящыщщ дуней псом щыцIэрыIуэ бэнакIуэхэу Къэзан щекIуэкIа Универсиадэм Урысейм и ныпыр лъагэу щызыIэта Лайпанов Азэмэт, Лъэпщокъуэ Албэч, Хапаев Албэч, Токов Арсен сымэ.
Мокаевхэ Расулрэ Мусэрэ Я хьэлъагъ елъытауэ гупи 7-у гуэшауэ щыта зэхьэзэхуэм хэтащ Къэщкъэтау и спортсменхэри. Абы жэз медалхэр къыщахьащ Мокаевхэ Расулрэ (кг 68-рэ) Мусэрэ (кг 75-рэ).
Шэрэдж щIыналъэм и спортсменхэм иджыпсту зыхуагъэхьэзыр фокIадэм и 25 — 28-хэм Владикавказ щекIуэкIыну Урысей чемпионатым. Абы Уфа щекIуэкIыну дунейпсо чемпионатым хэтыну бэнакIуэхэр къыщыхахынущ.
УЭРДОКЪУЭ Азэмэт.
